નવી દિલ્હી, 4 જુલાઇ: વડાપ્રધાન નરેન્દ્ર મોદી આજે જમ્મુ-કશ્મીરના પ્રવાસ પર જઇ રહ્યા છે. વડાપ્રધાન બન્યા બાદ પહેલી વાર ઘાટી પ્રવાસના પગલે અત્રે હાઇ એલર્ટ જારી કરી દેવામાં આવ્યું છે. આ પ્રવાસ દરમિયાન મોદી કટરા જનારી રેલ લાઇનનું ઉદઘાટન કરશે. આનાથી વૈષ્ણો દેવી જનારા ભક્તોને ખૂબ જ રાહત મળશે. વડાપ્રધાનની લીલી ઝંડી બતાવ્યા બાદ ઉધમપુરથી કટરા સુધીનો 25 કિમીના ટ્રેકને ઔપચારીક રીતે ખોલી દેવામાં આવશે, જેના કારણે ઉધમપુરથી કટરા સુધી માત્ર 45 મિનિટમાં પહોંચી શકાશે.